Document ID: 32006D0942

Решение на Съвета
от 18 юли 2006 година
относно сключването на Споразумение под формата на размяна на писма между Европейската общност и Барбадос, Белйиз, Република Конго, Република Фиджи, Република Гвиана, Република Кот д'Ивоар, Ямайка, Република Кения, Република Мадагаскар, Република Малави, Република Мавриций, Република Мозамбик, Република Суринам, Сейнт Кийтс и Нейвис, Кралство Свазиленд, Обединена република Танзания, Република Тринидад и Тобаго, Република Уганда, Република Замбия и Република Зимбабве относно гарантираните цени на захарта от захарна тръстика за периода на доставка 2005-2006 г., както и на Споразумение под формата на размяна на писма между Европейската общност и Република Индия относно гарантираните цени на захарта от захарна тръстика за периода на доставка 2005-2006 г.
(2006/942/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,
като взе предвид предложението на Комисията,
като има предвид, че:
(1) Изпълнението на протокол № 3 от АКТБ за захарта от приложение V към Споразумението за партньорство АКТБ-ЕО [1] и Споразумението между Европейската общност и Република Индия във връзка със захарта от захарна тръстика [2] се осъществява в съответствие с член 1, параграф 2 от тях в рамките на управлението на общата организация на пазара на захарта.
(2) Следва да се одобрят споразуменията под формата на размяна на писма между Общността и, от една страна, държавите, упоменати в протокола, и, от друга страна, Република Индия относно гарантираните цени на захарта от захарна тръстика за периода на доставка 2005-2006 г.,
РЕШИ:
Член 1
Споразумението под формата на размяна на писма между Европейската общност и Барбадос, Белйиз, Република Конго, Република Фиджи, Република Гвиана, Република Кот д'Ивоар, Ямайка, Република Кения, Република Мадагаскар, Република Малави, Република Мавриций, Република Мозамбик, Република Суринам, Сейнт Кийтс и Нейвис, Кралство Свазиленд, Обединена република Танзания, Република Тринидад и Тобаго, Република Уганда, Република Замбия и Република Зимбабве относно гарантираните цени на захарта от захарна тръстика за периода на доставка 2005-2006 г., както и Споразумението под формата на размяна на писма между Европейската общност и Република Индия относно гарантираните цени на захарта от захарна тръстика за периода на доставка 2005-2006 г. се одобряват от името на Общността.
Текстовете на споразуменията са посочени в приложение I и приложение II към настоящото решение.
Член 2
Председателят на Съвета се упълномощава да посочи лицето/ата, оправомощено/и да подпише/ат упоменатото в член 1 споразумение, за да се обвърже Общността.
Член 3
Настоящото решение се публикува в Официален вестник на Европейския съюз.
Съставено в Брюксел на 18 юли 2006 година.

Labels: 2
17
3
18
15